google/wiki40b huggingface dataset:
Tropisk regnskogklima

Tropisk regnskogklima, også kalt ekvatorialklima, er et tropisk klima, som man vanligvis (men ikke alltid) finner langs ekvator. Regioner med dette klimaet har ofte tropiske regnskoger og er i Köppens klimaklassifisering klassifisert som «Af».

Beskrivelse

Tropisk regnklima er et tropisk klima der det ikke fins tørketid – alle månedene har minst 60 mm nedbør. Tropisk regnklima har ikke noko separat sommer og vinter, og er typisk varm og våt året gjennom med både ofte og tung nedbør. Været er ofte likt fra dag til dag, og temperaturforskjellen mellom dag og natt er som regel større enn temperaturforskjellen mellom «sommer» og «vinter».

Fordeling

Tropisk regnklima finner en vanligvis på breddegrader innenfor fem grader nord og sør for ekvator, som er dominert av den intertropiske konvergenssonen. Tropisk regnklima finnes også i mindre områder andre steder, og ikke alle områdene langs ekvator har tropisk regnklima.
Noen steder med dette klimaet har nesten uendret vær året gjennom (den nordvestlige stillehavskysten i Sør- og Mellom-Amerika, fra Ecuador til Costa Rica, men i mange tilfeller er perioden med høy sol og lengre dager mye våtere (som i Palembang i Indonesia) og noen steder er tiden da sola står lavest våtest (som i Sitiawan i Malaysia).
I tillegg fins også tropisk regnklima utenfor ekvatorområdet, for eksempel i Santos i Brasil og Fort Lauderdale i USA, som ikke bare ligger utenfor ekvator, men også ligger like utenfor tropene.
Type C2

Nr. 403

Historien om hvordan den nye serien av type C2 var blitt til startet under krigen da tyskerne hadde rekvirert og sendt A-vognene nr. 3 og nr. 9 til München våren 1944. Etter krigens slutt ble begge A-vognene returnert tilbake, men de var i så dårlig forfatning at de ikke ble gjeninnsatt i trafikken. A-vogn nr. 9 ble utrangert i 1946 og sendt til Avløs der den ble plukket fra hverandre sammen med en tilhengervogn A nr. 20. I verkstedet ble delene satt sammen til en ny motorvogn med samme vognkasse som Type C1. Takbuer, vegger, deler av rammen for vognkassen, banemotorene og vinduer samt boggier og innredningsdetaljer var gjenbrukt på den nye motorvognen. Det elektriske utstyret medregnet kontrollersystemet var nytt fra Vickers, og boggiene fikk en betydelig ombygging.
5. september 1949 var den første driftsdag for 403 som fikk økenavnet «Nordenggubben» som fikk så store innkjøringsproblemer at den var betegnet som en teknisk katastrofe i de første årene. Arbeiderne i verkstedet på Avløs tok viktig lærdom av erfaringene med 403 som gradvis ble utbedret fram til midten av 1950-tallet. Dette gjorde at konstruksjonen av nye C2-vogner som nr. 404 kunne gjennomføres med færre problemer og mindre innkjøringsproblemer.
Alaska Aviation Heritage Museum

Alaska Aviation Museum ble opprettet i 1988 og ligger i Lake Hood Seaplane Base i Anchorage, Alaska. Dens oppgave er å bevare, vise og ære Alaskas flyhistorie, ved å bevare og vise historiske fly, gjenstander og memorabilia, og fremme allmenn interesse for luftfart og dens historie. Museet har over tretti fly på utstilling, en hangar for restaurering, flysimulatorer, to auditorier, og en Hall of Fame. Det vektlegger historiske fly, luftfart gjenstander og memorabilia som har bidratt til utvikling og fremgang av luftfart i Alaska, inkludert bushflyvning, og  Andre verdenskrig.
Numerisk analyse

Numerisk analyse er en gren av matematikk der en studerer metoder og algoritmer for å 
utføre beregninger med tall.  Algoritmene er ofte konstruert for å finne tilnærmede løsninger på matematiske problemstillinger som vanskelig lar seg løse eksakt.  Utføring av beregninger på datamaskiner med aritmetikk basert på flyttall er også et viktig studieområde.  
Fagfeltet numerisk analyse er svært viktig i mange praktiske anvendelser av matematikk, for eksempel i økonomi, fysikk, kjemi, meteorologi og ingeniørfag.  Metoder som utvikles blir kalt numeriske metoder.  Fagfeltet omtales også som numerikk og numerisk matematikk.   En person som arbeider med fagfeltet kalles en numeriker.

Introduksjon

Anvendt matematikk har tradisjonelt arbeidet med å gi fysiske problemstillinger en matematisk formulering, og så forsøkt å uttrykke løsninger  i form av kjente funksjoner.  For praktiske problemstillinger laget en enkle beregningsmetoder som var mulig å utføre for hånd.  Omfanget av problem som lot seg behandle på denne måten var imidlertid svært begrenset.
Utvikling av datamaskiner har gjort det mulig å gjennomføre et stort antall beregninger på kort tid, samtidig som moderne teknologi og ingeniørkunst har stilt nye og større krav til matematikken.  Parallelt med framveksten av datamaskiner har det derfor utviklet seg et stort behov for avanserte beregningsmetoder.  Numerisk analyse er utviklet for å dekke dette behovet.

Tilnærmede løsninger

Mange matematiske problem kan være vanskelige å løse eksakt, men det kan likevel være viktig å ha en løsning som er «nesten» riktig, kanskje god nok til praktisk bruk.  Et viktig mål i numerisk analyse er å utvikle og studere løsningsmetoder som kan gi slike løsninger.  Hva som skal til for å karakterisere løsningen som «nesten rett»  vil avhenge av både problemstilling og bruk.

Eksempel: Tilnærming til tallet pi

Forholdet mellom omkretsen og diameteren i en sirkel er lik tallet pi eller π.  For mange praktiske formål er tilnærmingen 3,14 eller kanskje også 22/7 god nok.  Begge tilnærminger er en aproksimativ løsning til problemstillingen å finne forholdet mellom omkretsen og diameteren i en sirkel.  Gjennom historien har man funnet stadig bedre tilnærminger til pi.

Numerisk stabilitet

Skal en numerisk algoritme være velegnet til praktisk bruk, så må den være numerisk stabil.  Dette vil den være dersom små feil som kan opptre underveis ikke påvirker sluttresultatet i nevneverdig grad.   I en numerisk ustabil metode vil beregningsfeil eller feil i inngangsdata vokse over tid, og til slutt ødelegge sluttresultatet fullstendig.  En slik ustabil metode sies også å være dårlig kondisjonert.  
Både den problemformuleringen og løsningsalgoritmen kan hver for seg være dårlig kondisjonerte.  Med en dårligkondisjonert problemstilling vil enhver algoritme feile.  
I feilanalyse vil en studere hvordan feil som opptrer underveis kan forplante seg i en beregningsfølge.  Feilanalyse er en viktig del av vurderingen av en hver numerisk algoritme.
Grå

Grå er en farge som består av alle bølgelengder av synlig lys. En grå overflate reflekterer alle bølgelengder av synlig lys i like stor grad. I tillegg til å reflektere lys, vil en grå overflate også absorbere lys. Dermed får man en gråtoneskala fra svart (alt absorberes, ingenting reflekteres) til hvit (alt reflekteres, ingenting absorberes). Alle nyansene mellom svart og hvitt kalles gråtoner. Alle fargene på gråtoneskalaen kalles akromatiske farger.
Grå anses av de fleste for å være den kjedeligste av alle farger, og i norsk kultur symboliserer den det kjedelige, triste og uinteressante. Ordet brukes mye i uttrykk som for eksempel «grå mus», «grå hverdag» og «grått og trist».
Malerier som er laget i gråtoner kalles med det franske navnet grisaille
Riksvei 658

Historikk

Frem til Valderøytunnelen ble tatt i bruk fulgte Rv658 dagens fylkesvei 131 fra Gjøsund til Valderhaugstranda ferjekai der det gikk ferje til Ålesund.
Før 1. januar 2010 var fylkesvei 658 del av riksveien.
3. deild karla

Tidligere formater

Helt siden 1982, som var 3. deilds første sesong (da kalt 4. deild), og til og med 2012-sesongen, hadde 3. divisjon vært den laveste divisjonen i ligasystemet og hadde derfor ikke et fast antall lag. Alle som ønsket å komme inn og kunne fylle visse krav, fikk lov til å konkurrere, og mellom hver sesong sluttet noen lag og noen nye lag kom inn, noen ganger etter at de tidligere hadde sluttet. Det var ulike formater som ble brukt i 31 sesonger, 3. divisjonen var den laveste ligaen, den nyeste versjonen ved hjelp av gruppestadier og deretter åtte-lags playoff for å bestemme to promoterte lag.

Nåværende format

I 2013 ble 3. divisjon en landsomfattende liga på 10 lag, hvor hvert lag spiller hverandre en gang hjemme og en gang borte, totalt 18 kamper per lag. De to høyest plasserte lagene rykker opp til 2. deild karla mens de to laveste lagene rykker ned til til 4. deild karla.
Vonbreen

Vonbreen er en isbre på Spitsbergen på Svalbard. Den ligger i skillet mellom Andrée Land i øst og Haakon VII Land i vest. Breen er rundt 25 kilometer lang og munner ut innerst i Woodfjorden.
Navnet er en oversettelse til nynorsk av det tidligere tyske navnet Hoffnungs-Gletscher («Håp-breen»).
Evangelista Torricelli

Biografi

Torricelli var den eldste av tre barn og ble født 15. oktober 1608 i Faenza, en liten by nordøst i Italia. Byen hørte til Romagna- området som på den tiden var under pavens direkte styre. Faren hans, Alessandro, var en beskjeden tekstilhåndverker og så potensialet hos sønnen. I samarbeid med onkelen, camaldolesemunken Jacabo, var han i stand til å gi ham en grunnleggende humanistisk utdannelse, slik at han kunne begynne på matematikk- og filosofikurs ved jesuittskolen i Faenza. Der viste han så fremragende evner at han ble sendt til Roma og skolen til jesuitten Benedetto Castelli, en tidligere elev til Galileo. Castelli ansatte Torricelli som sin sekretær og mente han var en flink vitenskapsmann.
Det første dokumentet som handlet om hans vitenskapelige studier, er hans korrespondanse med Galileo. Der erklærer han sin fulle støtte til det kopernikanske verdensbildet.
Etter en tiårsperiode som sekretær for Monsignor Giovanni Ciampoli som var guvernør i ulike byer i Kirkestaten, dro Torricelli tilbake til Roma og skrev en artikkel om dynamikken til materielle gjenstander. Artikkelen ble lagt merke til av fader Castelli og Galileo, som inviterte ham til Arcetri.
Torricelli tilbrakte de siste månedene av 1642 i Arcetri, som nær venn av Galileo. Etter at Galileo døde, ble Torricelli utnevnt til hans etterfølger i stillingen som matematiker og filosof for hertug Ferdinando 2. av Toscana. Der fikk han god lønn og losji i Medicipalasset.
Torricelli ble i denne stillingen til han døde 25. oktober 1647. Han produserte arbeider som var av stor vitenskapelig betydning. Det eneste som ble publisert mens han levde, var «Opera geometrica» som gjorde han godt kjent i hele Europa som en geometriekspert.

Innflytelse på vitenskapen

Mange av oppdagelsene hans i matematikk og fysikk ble kjent gjennom en omfattende korrespondanse mellom de italienske og franske lærde Cavalieri, Fermat og Roberval. Godt kjent er diskusjonen med Roberval om førsteretten på oppdagelsen av noen egenskaper til sykloiden, blant annet at arealet mellom sykloiden og grunnlinjen er tre ganger arealet til sirkelen som er utgangspunktet. 
Veldig viktig er også hans studier av hydrodynamikken, inkludert teorembeviset som bærer hans navn; farten til en vannstråle fra et hull i en full beholder er den samme som en væskedråpe ville hatt hvis den falt fritt fra væskeoverflaten og ned til utstrømmingshullet.
Torricelli hadde en betydelig evne til å gjøre eksperimenter, noe som er dokumentert i hans evne til å lage optiske linser og teleskoper av veldig høy kvalitet. Noen av disse er fremdeles bevart på det historiske vitenskapsmuseet i Firenze. Linsene har en kvalitet som har vist seg å være sammenlignbar med de som er laget i nyere tid.
By;Alarm

By;Alarm er et motarrangement til bransjetreff og prisutdelinger som by:Larm, Spellemannprisen og Alarmprisen. Målet er å skape litt oppmerksomhet rundt artister som ofte blir kategorisert som «for sært» eller «lite markedsførbart».
By;Alarm er ikke en erstatning eller konkurrent til by:Larm, men et bredere og modigere alternativ for genuint musikkinteresserte. Ved booking av artister gjøres det på grunnlag av egenart og kunstneriske kvaliteter heller enn markedsførbarhet.
By;Alarm blir blant annet arrangert av Metronomicon Audio.
Tennis under Panamerikanske leker 1959

Tennis under Panamerikanske leker 1959. Tennis var med som en av nitten sporter i de tredje Panamerikanske leker 1959 som ble arrangert i Chicago i USA fra 27. august til 7. september. Det var single- og doubleturneringer for både menn og damer og en mixdoubleturnering. Mexico ble beste nasjon med tre gullmedaljer foran USA og Chile med en hver.
Ellingsrud Idrettslag

Historikk

Idrettslaget ble til ved et initiativ fra beboere i Karilia og Ellingsrudåsen den 14. november 1974. Etter en større aksjon ble Ellingsrudflaten holdt av til idrettslaget, og ikke til industrielle formål. Fotball, håndball og skiidrett. Deretter ble bordtennis, trim, orientering, tennis, innebandy og softball deler av aktivitetene. 
Det er særlig innen håndball at Ellingsrud har gjort seg bemerket. Ellingsrud IL har et samarbeid med Toten Håndballklubb, og flere spillere har gått fra Ellingsrud til Toten.
NHO Reiseliv

NHO Reiseliv NHO Reiseliv er en landsforening i NHO. Den har nærmere 3000 medlemsbedrifter og er den største arbeidsgiver- og næringsorganisasjonen for reiselivet i Norge.
Medlemsbedriftene er alt fra små familieeide bedrifter til multinasjonale selskaper, og de representerer overnatting, servering, kultur, idrett, destinasjonsselskaper, bilutleie og opplevelsesbedrifter. Administrerende direktør er Kristin Krohn Devold. President er Ole Warberg. NHO Reiselivs organisasjon har et hovedstyre og syv regionale styrer. 
NHO Reiseliv Innkjøpskjeden er en profiluavhengig innkjøpsorganisasjon for bedrifter innen overnattings- og servicenæringen.
NHO Reiseliv har som formål å ivareta medlemsbedriftenes felles interesser og arbeide for at de får rammebetingelser, arbeidsvilkår og forretningsavtaler som styrker deres konkurransedyktighet og lønnsomhet, og som gir gode og sikre arbeidsplasser. Landsforeningen skal fremme kontakt og samarbeid mellom medlemsbedriftene og mellom alle som er ansatt i bedriftene og deres organisasjoner.
Narvatriumfbuen

Narvatriumfbuen ble oppført på den gigantiske Narvaplassen i Sankt Petersburg i 1814 til minne om den russiske seir over Napoleon. Den opprinnelige triumfbue var bygget av tre og stod over Narvaveien, slik at den kunne ønske de returnernede soldater velkommen. Arkitekten bak buen var Giacomo Quarenghi, som hadde den franske Arc de Triomphe du Carrousel i Paris som forbilde. Det var dog ikke meningen, at den første Narvatriumfbuen skulle være permanent.
Noen år senere, i perioden 1827-34, skapte Vasilij Stasov imidlertid en permanent utgave i sten. Vasilij Demut-Malinovskij skapte de figurer, som er triumfbuens dekorasjoner.
Under beleiringen av Leningrad ble Narvatriumfbuen skadet en del under artilleribeskytningene, men en omfattende restaurasjon omkring årtusenskiftet gjør, at den nu er i fin stand.
Øygardstølen

Øygardstølen (eller Ørneredet) er en støl rett over Lysebotn som er gjort om til et spisested. Stedet er også utgangspunkt for turer til Kjerag og er kun åpent på sommertid siden veien fra 1984 er vinterstengt. Øygardstølen har utsikt til Lysebotn og utover fjorden. I 2006 hadde Kjerag/Øygardstølen 27 375 besøkende.
Stølen er utgangspunkt for sauesanking i området. Etter 1984, da veien fra Lyse til Sirdalen ble åpnet, har også turismen i området økt. Mellom annet har Kjerag blitt et turistmål.
Kongsvik

Kongsvik er en bygd i Tjeldsund kommune i Nordland, lokalisert på Hinnøya. Bygden har ca. 300 innbyggere, og ligger langs E10 eller Kong Olavs Veg. Kongsvik ligger ved Tjeldsundet og ligger mellom Harstad by (ca. 45 kilometer unna) og Lødingen (ca. 30 km unna). Like ved Kongsvik finner vi fjellet Kongsviktinden (977 moh.) og fjellet Sætertinden (1098 moh.).
Svømming under EM i svømmesport 2016 – 50 meter fri menn

Semifinaler

Semifinalene ble avholdt den 21. mai fra kl. 16.50 lokal tid.
Credo Studentmagasin

Credo Studentmagasin er et kristent studentmagasin laget av og for studenter. Det gis ut av Norges Kristelige Student- og Skoleungdomslag, og har som målsetning å samle studenter for å styrke og utdype deres åndelige liv.
Bladet ble startet i 1933 av Carl Fredrik Wisløff, og har kommet ut regelmessig i alle år, med unntak av to år under krigen. i 1943 ble bladet stanset av myndighetene, offisielt på grunn av papirmangel.
Bladet gikk over til sitt karakteristiske kvadratiske format i 1996 under redaktør Alexander Gjems, og kom i 2008 ut fire ganger i året. Fra 1977 kom bladet i en periode ut med hele 18 nummer i året. Fra 2011 ble studentmagasinet Credo slått sammen med medlemsbladet for skoleungdom, Fisk, og gikk tilbake til rektangulært format. Da begynte også bladet å følge med som innstikk i bladet Lagsnytt som sendes til organisasjonens støttespillere.
Credo er per 2012 primært et medlemsblad for betalende medlemmer av Norges Kristelige Student- og Skoleungdomslag og kommer ut 4 ganger i året. Credo trykkes i 2012 i et opplag på ca. 3000 og som innstikk i Lagsnytt med opplag på ca. 10 000.
Coetus Internationalis Patrum

Coetus Internationalis Patrum (omtrent: [Konsils]fedres internasjonale forbund), kort Coetus, var en løs krets av konservative krefter under Annet vatikankonsil.
Gruppen bestod av om lag 250 biskoper. Til den regnes kardinalene Giuseppe Siri, Arcadio María Larraona, Rufino Jiao Santos, Alfredo Ottaviani, Michael Browne og Ernesto Ruffini. Også erkebiskop Marcel Lefebvre, erkebiskop Geraldo de Proença Sigaud, SVD, biskop José Maurício da Rocha og biskop Antônio de Castro Mayer organiserte seg i Coetus.
Skjønt kretsen ikke var noen kirkelig organisasjon i egnere betydning, forstod dens tilgørige seg som samstemte av mål og retning. Hovedanliggender vat en videreføring av Kirken på basis av de forutgående pavers læreembede. Slik var kretsen i opposisjon til de kretser som den regnet som modernistiske, som de anså representert ved teologer som for eksempel Yves Congar, Karl Rahner, Joseph Ratzinger, Franz König og Hans Küng.
Chrysolampra

Levevis

Både larvene og de voksne (imago) er planteetere.

Utbredelse

Slekten er utbredt i Asia og Australia.
Multitraumer

Årsaker

Ca 50 % av pasientene har vært utsatt for trafikkulykke. Mange har blitt påkjørt som følge av å være fotgjengere. Flere årsaker kan være fall, arbeidsulykker, fritidsulykker, idrettsulykker og vold.

Rehabilitering

Mange pasienter kommer til rehabilitering umiddelbart fra sykehus eller blir henvist inn via fastlege.

Hvorfor gjennomføre behandling?

Pasienten kan komme langt med rehabilitering, til tross for store skader, og målet er å finne best mulig måte å komme tilbake til det daglige liv på, og få tilbake god helse og funksjon. Mange opplever å bli selvhjulpne etter rehabilitering og kommer omtrent tilbake til et liv og aktivitetsnivå han/ hun hadde før ulykken, både i forhold til arbeid, fritid og skole. Der skaden resulterer i langvarig nedsatt funksjon kreves tiltak for å erfare et tilnærmet lettere og normaltfungerende liv.
Eshkol kraftverk

Eshkol kraftverk er et kombinert oljekraftverk og gasskraftverk i Israel. Det har en installert produksjonskapasitet på 1 449 MW, fordelt på 9 turbiner. Anlegget ble påbegynt omkring 1955, fikk første turbin installert i 1958 og stod ferdig i 1974. Energikilden er naturgass og olje.
Dyvelsdrek

Dyvelsdrek er en harpiks som fremstilles fra Ferula assa-foetida og andre Ferula-arter. Slekta Ferula tilhører skjermplantefamilien.
Utvinningen skjer ved at en skjærer et snitt i rothalsen på levende planter. Tappingen skjer om våren, og sårflaten tildekkes så sollys ikke ødelegger melkesafta. Fersk melkesaft er hvit, men den blir rød- eller brunaktig når den utsettes for luft. Dyvelsdrek selges både som harpiksklumper, og som et pulver som er utblandet med gummi arabicum, ris og gurkemeie. Produksjonen foregår i Afghanistan, Pakistan og det østlige Iran.
Harpiksen inneholder mer enn 20 forskjellige svovelforbindelser og har en avskyelig lukt. Ordet dyvelsdrek kommer fra høytysk Teufelsdreck eller lavtysk Düwelsdreck, som betyr «djevlemøkk». Tilsvarende navn finnes på mange språk, for eksempel merde du diable på fransk og şeytan tersi på tyrkisk. Et annet navn er asa foetida, der asa kommer fra persisk aza, «harpiks» og foetida er latin for «illeluktende». I Afghanistan og India kalles den hing, som kommer fra sanskrit han, «drepe», sannsynligvis ytterligere en referanse til lukta.
Den eldste dokumenterte bruken av dyvelsdrek er fra Assyria rundt 2000 år f.Kr. I kinesiske og hinduiske skrifter er den nevnt i det 7. århundre e.Kr. I middelhavslandene var et lignende produkt, silfion, lenge viktig, men det forsvant etter 200 e.Kr. Dyvelsdrek overtok som en erstatning, og i det seine romerriket og i europeisk middelalder ble den mye brukt både som medisin og krydder.
Dyvelsdrek er brukt som medisin mot en rekke lidelser. Den skal hjelpe mot astma, bronkitt, hoste, kolikk, kramper, epilepsi, klimakteriebesvær og svulster. Urten skal også hjelpe mot innvollsorm og andre plager i fordøyelseskanalen. Dyvelsdrek var mye anvendt også i norsk folkemedisin og ble regnet som et universalmiddel. Den ble brukt som beskyttelse mot onde krefter, og det var vanlig å ha dyvelsdrek i en pose som ble hengt rundt halsen. Den skulle også beskytte mot farlige dyr som bjørn, ulv, hoggorm og sjøorm.
Etter middelalderen er dyvelsdrek lite brukt som krydder i Europa, men den er viktig i indisk matlaging. Når små mengder av dyveldrek varmes opp, forsvinner den vonde lukta, og den får en god, løklignende duft og smak. Den brukes mye av braminer og jainer som av religiøse grunner ikke kan spise løk. Dyvelsdrek er en av ingrediensene i worcestersaus.
«Orjol» (ubåt)

Orjol (K-266) er en Prosjekt 949A Antej atomdrevet kryssermissil-ubåt (SSGN) (NATO-kodenavn Oscar II).  Den er en av tre Oscar II-ubåter som fortsatt (2015) er i drift i den russiske Nordflåten, alle deler av 11. ubåtsdivisjon, med hjemmehavn i Guba Bolsjaja Lopatka (del av Zapadnaja Litsa-basen) på Kolahalvøya bordvest for Severomorsk og nokså nær grensen til Norge. Kjølen ble strukket i Sevmasjverftet i Severodvinsk den 19. januar 1989. Fra 1991 til 1993 gikk den under navnet Severodvinsk; navnet ble endret til Orjol i 1993 og den ble del av den russiske marine samme år.
Den ble under indre oppussingsarbeider rammet av brann i Zvjozdotsjkaverftet i Severodvinsk den 7. april 2015.
The Simpsons Archive

The Simpsons Archive, også kjent som snpp.com eller kun SNPP (forkortelse for «Springfield Nuclear Power Plant»), er en nettsted av og for fans av den animerte TV-serien Simpsons. Den ble startet i 1994 på initiativ fra særlig Gary Goldberg, og utvikles og vedlikeholdes av dusinvis av frivillige fra blant annet newsgroupen alt.tv.simpsons og Simpsons-relaterte forum og diskusjonsgrupper på Internett. Nettstedet har informasjon om hvert eneste aspekt av tegnefilmserien. Det er ingen videoer eller annen media, kun tekst, for å unngå juridiske konflikter med rettighetsinnehaverne.
Matt Groening, skaperen av TV-serien, har blitt sitert i den argentinske avisen La Nación med å si at: «Noen ganger må vi titte på nettstedene til fansen for å huske [hva vi har gjort tidligere]: en av de beste er snpp.com. Jeg har ingen ide om hva initialene står for, men det har en mengde med stoff. Skjønt for dem er hver eneste episode den verste noen gang.»
Cyclocephala aequatoria

Utseende

En middelsstor ( millimeter), avlang, blank, brunrød hornbille med svarte flekker. Hodet er mørkt, snuten litt rundet framskytende. Pronotum har et par litt utydelige, kommaformede svarte flekker. Hver dekkvinge har en liten, mørk skråflekk i den fremre delen og to mørke flekker i den bakre, for øvrig har scutellum mørke kanter og dekkvingene er ganske smalt mørke ved sømmen. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Arten kjennes særlig på den brede, nebblignende snuten.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt over fra Mexico i nord til Ecuador i sør.